CELEX: C2004/262/60
Language: et
Date: 2004-10-23 00:00:00
Title: Kohtuasi T-271/04: Cytimo S.A. 5. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/31
            
         Cytimo S.A. 5. juuli 2004. aasta hagi Euroopa Ühenduste Komisjoni vastu
   (Kohtuasi T-271/04)
   (2004/C 262/60)
   Kohtumenetluse keel: prantsuse
   Cytimo S.A., asukoht Brüssel, esitas 5. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on avocat Pierre Van Ommeslaghe ja avocat Isabelle Heenen.
   Hageja palub esimese astme kohtul:
   
               —
            
            
               kinnitada, et kostja lepinguline vastutus tuleneb tema enda süüst ning mõista kostjalt hageja kasuks välja hinnanguline kahjusumma 27 330 577,77 eurot, millele lisanduvad Belgias kohaldatava seadusjärgse intressimäära (hetkel 7 %) alusel arvutatud intressid hagiavalduse esitamise kuupäeva ja makse sooritamise kuupäeva vahelise ajavahemiku eest; see summa võib menetluse käigus suureneda või väheneda;
            
         
               —
            
            
               teise võimalusena kinnitada, et vastutus lasub Euroopa Ühendusel, keda esindab komisjon, ning mõista komisjonilt välja 20 589 322,22 euro suurune kahjuhüvitis, millele lisandub 6-protsendiline viivis kohtuotsuse kuupäeva ja makse sooritamise kuupäeva vahelise ajavahemiku eest; see summa võib menetluse käigus suureneda või väheneda;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja kinnitab, et sõlmis komisjoniga üürilepingu, mille esemeks on Brüsselis asuv 16 954 m2 suurune ehitis. Komisjon oli üürileandjale andnud nõusoleku taotletud sisetööde tellimuse sisseandmiseks.
   Kuid enne üürilepingu jõustumise kuupäevaks olevat 1. novembrit 2003 teatas komisjon, et ta ei kavatse kõnealust objekti üürile võtta ega hagejale juba alustatud töid hüvitada.
   Oma nõuete toetuseks väidab hageja, et:
   
               —
            
            
               kuigi komisjon ei olnud üürilepingut ametlikult allkirjastanud, oli üürileping pooltele siduv, sest Belgia õiguse kohaselt on lepingu olemasoluks vajalik vaid poolte nõusolek, mitte vorminõuete järgimine;
            
         
               —
            
            
               komisjoni vastutus tuleneb keeldumisest lepingut täita.
            
         Hageja taotleb lepingu tühistamist komisjoni süü tõttu, rakendades Belgia tsiviilkoodeksi artiklit 1184, ning lepingu tühistamisest tuleneva kahju hüvitamist.
   Juhul kui esimese astme kohus ei tunnista lepingut sõlmituks, väidab hageja teise võimalusena, et läbirääkimisi katkestades pani komisjon toime lepinguvälise rikkumise. Hageja leiab, et kostja toimis pahauskselt, pettes lepingu läbirääkimiste käigus Citymo õiguspäraseid ootusi ja pannes ta uskuma lepingu sõlmimisse, kuid seejärel võttis oma sõnad tagasi ning ei informeerinud teist poolt oma seisukoha muutumisest.